लेकिन सोचने वाली बात यह है कि अगर अमेरिका जैसे देश में जहां हैल्थ-इंश्योरैंस लोगों के पास है, फिर भी जर्नव डाक्टर के पास वे नियमित नहीं जाते तो स्थिति भारत जैसे देश में कितनी भयावह हो सकती है जहां पर लोग डैंटिस्ट के पास भी नियमित तौर पर चैक-अप आदि के नहीं जाते। अभी भी दांत के इलाज का अधिकतर लोगों के लिए मतलब यही है कि जब दांत में दर्द हो तभी जाएंगे और उखाड़ लेंगे, जब तक चलता है चलता रहे। दो दिन पहले एक 55 वर्ष के करीब का व्यक्ति मेरे पास आया …एडवांस्ड पायरिया से ग्रस्त था…मैंने अभी इतना ही पूछा था कि आप ब्रुश करते हैं, तो तपाक से उसने उत्तर दिया –यह सब ब्रुश का ही तो किया धरा है—बस कुछ अरसे के लिये किया था, मसूड़े खराब कर हो गये। बड़ा मुश्किल है लोगों के व्याप्त, उन की मानसिकता में रच-बस चुकी भ्रांतियां को उखाड़ फैंकना —–शायद दांत उखाड़ने से भी ज़्यादा ज़रूरी।